
CONTRACT DE SERVICII
nr. ----- data -----



Preambul 
Legea nr.98/2016 privind achizitiile publice, cu modificarile si completarile ulterioare;
Hotărârea nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achiziţiile publice;
Legea Arhivelor Nationale nr.16/1996 republicata;

1. Partile contractante.           
COMPANIA NAŢIONALĂ DE INVESTIŢII S.A., cu sediul în Bucureşti, Piata Natiunilor Unite nr. 9, bl.107, Sector 5, telefon/fax: 021-316.73.83; 316.73.84/021-316.73.81 si punct de lucru in Bucuresti, Str. Povernei nr. 1-3, sector 1, înmatriculată în Registrul Comerţului de pe langă Tribunalul Bucureşti sub nr. J40/9235/2001, cod unic de identificare fiscala RO14273221, cont nr. RO95TREZ700507017X001359 deschis la Activitatea de Trezorerie şi Contabilitate a Municipiului Bucureşti, reprezentată prin Director General Irina Manuela PĂTRĂŞCOIU şi Director Economic Daniela Ileana ORODEL, în calitate de ACHIZITOR,


 	Şi


\ S.C. …………… S.R.L. , cu sediul în ………….., str. …… nr. ….., sector ……..si tel/fax : ………….. număr de înmatriculare în Registrul Comerţului ………, cod fiscal RO ………, având cont nr. …………  deschis la Trezoreria ……… , reprezentată prin Administrator ………., în calitate de PRESTATOR pe de altă parte , am convenit incheierea prezentului contract de prestari servicii;

2. Definiţii
2.1 - În prezentul contract următorii termeni vor fi interpretaţi astfel:
a.  Contract – reprezintă prezentul Contract  şi toate Anexele sale.
b. Achizitor şi Prestator  - părtile contractante, aşa cum sunt acestea numite în prezentul Contract;
c.  preţul Contractului - preţul plătibil Prestatorului de către Achizitor, în baza Contractului, pentru îndeplinirea integrală şi corespunzătoare a tuturor obligaţiilor asumate prin Contract;
d. servicii - activităţi a căror prestare fac obiectul Contractului;
e.  forța majoră - reprezintă o împrejurare de origine externă, cu caracter extraordinar, absolut imprevizibilă şi inevitabilă, care se află în afara controlului oricărei părţi, care nu se datorează greşelii sau vinei acestora, şi care face imposibilă executarea şi, respectiv, îndeplinirea Contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extreme de costisitoare executarea obligaţiilor uneia din părţi;
 f. zi - zi calendaristică; an - 365 de zile.
 
3. Interpretare
3.1 În prezentul Contract, cu excepţia unei prevederi contrare cuvintele la forma singular vor include forma de plural şi vice versa, acolo unde acest lucru este permis de context.
3.2 Termenul “zi”sau “zile” sau orice referire la zile reprezintă zile calendaristice dacă nu se specifică in mod diferit.


Clauze obligatorii
4. Obiectul principal al Contractului 
4.1 - Prestatorul se obligă să execute servicii de depozitare documente  în conformitate cu Acordul privind furnizarea de servicii de Managementul Arhivei (RM) si a Ofertei, care fac parte integranta din Contract, respectiv:

	Nr. crt.
	Denumire Serviciu
	Tarif (lei)
	Unitate Masura
	Cantitate( U.M.)/pret buc /pret total(exclusiv TVA)

	1
	Depozitare cutii -COD CPV 63121100-4
	 
	 

	1.1.
	Stocare/depozitare cutie - 420 x 310 x 320 mm – cutie proiectata special pentru stocarea formatelor mari si A3.
	1.5
	cutii
	14500 cutii/lună * 1.5 lei * 12 luni = 261.000 lei

	2
	Introducere cutie noua in depozit
	 
	 

	2.1.
	Transport normal/Transport normal pick up - Bucuresti si Ilfov 
	0
	vizita
	0

	2.2.
	Taxa de intrare in sistemul SKP la nivel de cutie( pick up new)
	0.5
	cutie
	0

	2.3.
	Transport normal per container (manipulare Bucuresti si Ilfov)
	2.5
	cutie
	2100 cutii * 2.5 lei 5.250  lei

	3
	Punere la dispozitie cutii din depozit
	 
	 

	3.1.
	Retragere cutie din depozit in regim normal
	4
	cutie
	40 cutii * 4 lei *12 luni= 1.920 lei

	3.2.
	Transport normal per container (manipulare Bucuresti si Ilfov)
	2.5
	cutie
	40 cutii * 2.5 lei * 12 luni= 1200 lei

	3.3.
	Retragere cutie din depozit in regim de urgenta
	25
	cutie
	0

	3.4.
	Transport urgent (Bucuresti si Ilfov)
	100
	vizita
	0 

	3.5.
	Transport urgent per container (manipulare Bucuresti si Ilfov) 
	20
	cutie
	 0 

	3.6.
	Retragere cutie din depozit in regim de urgenta dupa orele de program cutie 
	150
	cutie
	0 

	4
	Returnare cutii in depozit
	 
	 

	4.1.
	Returnare in depozit cutie
	1
	cutie
	40 cutii * 1 leu* 12 luni = 480 lei

	5
	Retragere permanenta cutie din depozit
	 
	 

	5.1.
	Retragere permanenta cutie din depozit
	10
	cutie
	              0 





4.2 - Achizitorul se obligă să platească preţul convenit în prezentul contract pentru serviciile prestate.
 
5. Preţul Contractului
5.1. Tarifele unitare aferente prestarii serviciilor de depozitare documente si serviciilor conexe sunt cele din oferta Prestatorului, care face parte integranta din prezentul Contract.
5.2. Preţul total convenit pentru îndeplinirea Contractului, plătibil Prestatorului de către Achizitor este de maxim …………………….lei (exclusiv TVA) pentru cele……… luni conform planului de prestări servicii ce va fi stabilit de comun acord funcţie de necesităţile Achizitorului.
5.3. Plata prestarii serviciilor se va face lunar, în termen de 15 zile de la data primirii facturii emise în baza proceselor verbale de recepție prin care s-au acceptat serviciile prestate.
 
6. Durata Contractului
6.1 – Durata prezentului Contract este de …… luni, începând de la data semnarii acestuia de catre parti.
 
7. Documentele contractului
7.1 - Documentele contractului sunt:
- Proces verbal final nr. ………………………..
- Referatul de necesitate al Serviciului Administrativ-Logistica nr. ………………………..
- Nota justificativă privind achiziția directă nr…………………………………………;
- Anunțul de cumpărare directa nr. ……………………Lși oferta fermă acceptată in aceeasi zi;
 
8.  Obligaţiile principale ale Prestatorului
8.1- (1) Prestatorul se obligă să presteze serviciile la standardele in conformitate cu prevederile contractuale. Prestatorul are obligaţia de a executa serviciile prevăzute în contract cu profesionalismul şi promtitudinea cuvenite angajamentului asumat, cu respectarea legislatiei in vigoare.
(2) Prestatorul se obligă să supravegheze prestarea serviciilor, sa asigure resursele umane, materialele,echipemente şi orice alte asemenea, fie de natura provizorie, fie definitivă cerute de şi pentru contract, în masura în care necesitatea asigurării acestora este prevazută în Contract sau se poate deduce în mod rezonabil din Contract.
8.2.- Obligatiile Prestatorului:
a) sa asigure spatiului de depozitare in conformitate cu prevederile legale in vigoare;
b) sa asigure  accesul la documentele prelucrate in conditii de Securitate;
c) sa asigure procedura de Securitate si conservare a documentelor prelucrate in conformitate cu prevederile legale astfel incat sa se evite distrugerea, degradarea, sustragerea acestora;
d) sa emita facturi potrivit termenilor si conditiilor prezentului contract si prevederilor legale in vigoare;
e) sa furnizeze Achizitorului toate informatiile necesare accesarii serviciilor cat si informatii despre persoane de contact si programul de lucru;
f) sa tina cont in executarea serviciilor de instructiunile si informatiile furnizate de catre Achizitor;
[bookmark: _Hlk202360700]8.3. Alte obligații ale Prestatorului
[bookmark: _Hlk9502712]8.3.1. Codul de conduită
(1) Prestatorul va acţiona întotdeauna conform codului de conduită al profesiei sale. Se va abţine să facă declaraţii publice cu privire la Contract fără aprobarea prealabilă a Achizitorului. Prestatorul nu va obliga Achizitorul în niciun fel fără acordul său prealabil şi va prezenta clar această obligaţie terţilor.  
(2) Prestatorul, personalul său sau oricare dintre subcontractanţii şi agenţii săi nu vor abuza de puterea încredinţată pentru câştig privat. 
(3) Prestatorul, personalul său sau oricare dintre subcontractanţii şi agenţii săi nu vor primi şi nu vor fi de acord să primească, direct sau indirect, de la orice persoană şi nu vor oferi şi nu vor fi de acord să ofere unei persoane sau să obţină pentru orice persoană un dar, o recompensă, un comision sau compensaţie de orice fel ca stimulent sau recompensă pentru desfăşurarea unei acţiuni sau renunţarea la o acţiune cu privire la executarea Contractului sau pentru favorizarea sau defavorizarea vreunei persoane în legătură cu Contractul. 
(4) Prestatorul va respecta Legile şi codurile aplicabile în vigoare cu privire la combaterea dării şi luării de mită şi combaterea corupţiei. 
(5) Plăţile către Prestatorul în baza Contractului vor constitui singurul venit sau beneficiu ce poate decurge, pentru Prestator, din Contract.
(6) Prestatorul şi personalul său nu vor desfăşura nicio activitate şi nu vor primi niciun avantaj incompatibil cu obligaţiile prevăzute în Contract.  
8.3.2. Conflict de interese
(1) Prestatorul va lua toate măsurile necesare pentru a preveni sau pune capăt oricărei situaţii ce poate compromite executarea în mod corect şi obiectiv a Contractului. Acest conflict de interese poate fi generat, în mod direct sau indirect, de un interes financiar, economic sau de un alt interes personal împărtăşit între persoanele cu funcţii de decizie în cadrul Prestatorului (inclusiv al tuturor membrilor din asociere şi al subcontractanţilor săi), pe de o parte, şi persoanele cu funcţii de decizie în cadrul Achizitorului pe de altă parte. Orice conflict de interese ce poate apărea în timpul executării Contractului se va notifica Achizitorului fără întârziere. În cazul unui astfel de conflict, Prestatorul va lua imediat toate măsurile necesare pentru a-l preveni şi soluţiona.  
(2) Prestatorul se va abţine de la orice contact ce poate influenţa independenţa sa sau a personalului său şi compromite executarea în mod corect şi obiectiv a Contractului.  
8.3.3. Politica anti-mita
(1) Prestatorul declară, după cunoștiința sa, că atât el însuși cât și Personalul/Subcontractanții sau/săi, nici direct, nici printr-un terț, nu a/au promis, nu a/au oferit sau nu a/au dat o sumă de bani, bunuri materiale și/sau orice alt beneficiu cu intenția de a fi determinat un salariat al Achizitorului să execute o activitate sau atribuție de serviciu în mod necorespunzător sau să fi răsplătit un salariat al Achizitorului pentru executarea unei activități sau atribuții de serviciu sau să fi oferit/să fi promis oferirea oricărui stimulent cu scopul de a fi determinat un salariat al Achizitorului să fi întreprins sau să se fi abținut de la a întreprinde o activitate sau de a-și fi exercitat o atribuție de serviciu pe parcursul desfășurării contractului și ulterior, care ar fi încălcat atribuțiile și responsabilitățile persoanei/persoanelor vizate față de Achizitor. 
(2) Prestatorul /Personalul Prestatorului nici direct, nici printr-un tert, nu va/vor promite sau nu va/vor oferi și nici nu va/vor da o sumă de bani, bunuri materiale și/sau orice alt beneficiu cu intenția de a determina un salariat al Achizitorului să execute o activitate sau atribuție de serviciu în mod necorespunzător sau să răsplăteasca un salariat al achizitorului pentru executarea unei activități sau atribuții de serviciu sau să ofere/să promită oferirea oricărui stimulent cu scopul de a determina un salariat al Achizitorului să întreprinda sau să se abțină de la a întreprinde o activitate sau de a-și exercita o atribuție de serviciu pe parcursul desfășurării contractului și ulterior, care ar încălca atribuțiile și responsabilitățile persoanei/persoanelor vizate față de Achizitor. 
(3) Prestatorul declară că, după cunoștința sa, Personalul nu a/au plătit direct sau indirect, niciun comision necuvenit sau o taxă solicitată nelegal, unui salariat al Achizitorului, în legătură cu prezentul contract. 
(4) Prestatorul /Personalul Prestatorului nu va/vor plăti sau nu va/vor intenţiona să plătească, direct sau indirect, niciun comision necuvenit, nicio taxă solicitată nelegal și nu va/vor oferi niciun cadou unui salariat al Achizitorului în legătură cu derularea contractului sau pentru obținerea oricărui favor ori pentru orice alt motiv. 
5) În cazul în care Prestatorul /Personalul Furizorului /Subcontractanții  sai se oferă să dea/să acorde sau dau/acordă oricărei persoane mită, bunuri, facilități, comisioane în scopul de a determina sau recompensa îndeplinirea/neîndeplinirea oricăror acte sau fapte în legătură cu prezentul contract sau pentru a favoriza/defavoriza orice persoană în legătură cu prezentul contract, Achizitorul va putea decide încetarea/rezilierea contractului.
(6) Prestatorul /Personalul Furizorului /Subcontractanții  sai declară că nu a/au fost condamnat / condamnați nici ca persoană/companie, nici administratorii/membrii organului de conducere/asociații săi, după caz, respectiv că nu a(u) pledat vinovat(ți) cu privire la o infracțiune care implică frauda, corupția, mita, delapidarea sau alte infracțiuni economico-financiare. 
(7) Prestatorul/Personalul Furniizorului este/sunt de acord să furnizeze și să susțină, la solicitarea expresă a Achizitorului o declarație pe propria răspundere în privința respectării politicilor anti-mită, ale principiilor de afaceri și de conduită etică ale Achizitoruluii și se obligă să anunțe imediat, în scris, Achizittorul în privința oricărui caz apărut sau de care a/au luat cunoștință ulterior, dar nu mai târziu de 5 zile lucrătoare de la luarea la cunoștință a situației apărute.



9.  Obligaţiile principale ale Achizitorului
9.1 – Achizitorul se obligă sa puna la dispozitia Prestatorului documentele pentru care doreste prestarea serviciilor de depozitare.
9.2. - Achizitorul se obligă să recepţioneze, serviciile prestate în termenul convenit, respectiv lunar, conform procesului de predare – primire.
9.3 – Achizitorul are obligaţia de a efectua plata către Prestator pe baza facturii, insotita de procesul-verbal de receptie acceptat de Achizitor, pentru prestarea serviciului. Factura va fi emisa numai dupa semnarea fara obiectiuni de catre Achizitor a procesului-verbal de receptie.
 
10.  Penalități/Daune interese 
10.1 - În cazul în care, din vina sa exclusivă, Prestatorul nu reuşeşte să-şi execute obligaţiile asumate prin Contract, atunci Achizitorul are dreptul de a deduce din preţul Contractului, ca penalitaţi, o sumă echivalentă cu o cotă procentuală de 0,05% din valoarea serviciilor neprestate sau prestate cu intarziere, pentru fiecare zi de intarziere.
10.2 - Nerespectarea obligaţiilor asumate prin prezentul Contract de către una dintre părţi, dă dreptul părţii lezate de a considera Contractul de drept reziliat şi de a pretinde plata de daune-interese.

11.  Încetarea Contractului
11.1. Contractul încetează prin
a) ajungere la termen;
b) acordul partilor;
c) reziliere daca Prestatorul nu-si indeplineste obligatiile asumate sau le indeplineste in mod necorespunzator, fara intervenţia instanţei judecătoreşti si fară nici a unei alte formalitati, in baza unei notificari transmise acestuia, prin care i se acorda un termen de remediere de cel mult 5 zile, rezilierea operand de drept daca culpa nu a fost remediate in acest termen;
d) denuntare unilaterala de catre Achizitor;
11.2.	Indiferent de modalitatea de incetare a Contractului, incetarea nu va afecta obligatiile deja scadente dintre Parti.
11.3.	Termenul de preaviz este de 5 (cinci) zile anterior datei la care intervine incetarea Contractului.
11.4.	 Pe perioada preavizului, Contractul îşi produce efectele potrivit intelegerii Partilor contractante.
 
Clauze specifice
12. Confidentialitate
12.1 – Ambele parti sunt de accord ca datele incluse in acest contract, toate informatiile cu privire la servicii precum si cele cu caracter confidential divulgate de o parte celeilalte si toate celelalte detalii cu privire la aranjamentele de afaceri dintre parti (Informatii confidentiale) trebuie sa ramana confidentiale si niciuna dintre parti nu va divulga informatii confidentiale unei terte parti fara acordul prealabil in scris al partii afectate.
12.2. – In timpul duratei contractului niciuna dintre parti nu va divulga informatii confidentiale unei terte parti cu exceptia angajatilor, colaboratorilor si /sau  imputernicitilor sai pentru a permite acestora sa indeplineasca obligatiile partii respective conform acestui contract, caz in care partea implicata se va asigura ca fiecare angajat, colaborator si/sau imputernicit al sau va respecta confidentialitatea informatiilor confidentiale si nu le utiliza in vreun scop sau divulga unei alte persoane, terte parti decat in vederea utilizarii lor in legatura executarea acestui contract.
. 
13. Protectia Datelor cu caracter Personal
13.1 Prestatorul se obligă să presteze serviciile cu respectarea prevederilor legale privind protectia datelor cu caracter personal aplicabile acestuia. Respectarea prevederilor Regulamentul (UE) 679/2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE este în sarcina exclusivă a Prestatorului.
13.2. Prestatorul garanteaza ca va aplica permanent masuri tehnice si organizatorice adecvate pentru protejarea datelor cu caracter personal impotriva distrugerii accidentale sau ilegale, pierderii, modificarii,dezvaluirii sau accesului neautorizat, precum si impotriva oricarei alte forme de prelucrare ilegala, inclusive ca a luat masuri adecvate pentru a se asigura ca persoane neautorizate nu au acces la datele cu character personal sau la echipamentele prin care se prelucreaza datele cu caracter personal.
13.3. Prestatorul garanteaza ca nu va transmite, dezvalui sau oferi acces la date cu caracter personal fara acordul expres al Achizitorului, cu exceptia cazului in care o astfel de actiune este impusa de lege, este un act obligatoriu al unei autoritati publice sau de o instant judecatoreasca.
13.4. La expirarea sau incetarea acestui contract pentru orice motiv, Prestatorul va inceta imediat orice prelucrare a datelor cu carater personal.
13.5. Atât pe perioada derulării Contractului, cât şi după incetarea lui, Prestatorul va păstra confidenţialitatea continutului documentelor depozitate si a oricaror informatii care au legătură cu orice aspect al activitatilor/serviciilor/produselor Achizitorului care nu sunt disponibile publicului si care au fost facute cunoscute Prestatorului prin predarea unor documente sau prin discutiile care au avut loc intre Parti. 
13.6. Achizitorul se obliga sa nu dezvaluie direct sau indirect catre terte persoane serviciile/activitatile promovate de catre Prestator, informatii confidentiale legate de activitatea, modul de organizare, preturi practicate, tehnicile folosite in realizarea obiectivelor prezentului Contract.

14. Recepţie şi verificări
14.1 - Achizitorul are dreptul de a verifica modul de prestare a serviciilor pentru a stabili conformitatea lor cu prevederile Contractului.
14.2 - Verificările vor fi efectuate în conformitate cu prevederile din prezentul contract. Achizitorul are obligaţia de a notifica, în scris, Prestatorului, identitatea reprezentanţilor săi împuterniciţi pentru acest scop.
 

15. Comunicari
15.1. Orice comunicare între părţi, referitoare la îndeplinirea prezentului contract, trebuie să fie transmisă în scris.
15.2. Comunicările dintre părţi se pot face şi prin telefon, telegramă, telex, fax sau e-mail, cu condiţia confirmării în scris a primirii comunicării.
Părtile agreează că, în executarea prezentului Contract, comunicările se vor face către următoarele persoane de contact: 
- din partea Prestatorului: --
- din partea Achizitorului:.

16. Începere, finalizare, întârzieri, sistare
16.1 - (1) Prestatorul are obligaţia de a începe prestarea serviciilor în timpul cel mai scurt posibil de la primirea ordinului de începere a prestării serviciilor.
  (2) În cazul în care Prestatorul suferă întârzieri şi/sau suportă costuri suplimentare, datorate în exclusivitate Achizitorului părţile vor stabili de comun acord:
a) prelungirea perioadei de prestare a serviciului, şi
b) totalul cheltuielilor aferente, dacă este cazul, care se vor adauga la preţul  Contractului.
16.2 - (1) Serviciile prestate în baza Contractului sau, dacă este cazul, oricare fază a acestora prevazută a fi terminată într-o perioadă stabilită, trebuie finalizate în termenul convenit de parţi, termen care se calculează de la data începerii prestării serviciilor.
(2) În cazul în care:
i)      orice motive de întârziere, ce nu se datorează  Prestatorului, sau
ii)     alte circumstanţe neobisnuite susceptibile de a surveni, altfel decât prin încalcarea Contractului de către Prestator,
îndreptăţesc Prestatorul de a solicita prelungirea perioadei de prestare a serviciilor sau a oricărei faze a acestora, atunci parţile vor revizui, de comun acord, perioada de prestare şi vor semna un act adiţional.
16.3 - Dacă pe parcursul îndeplinirii contractului, prestatorul nu respectă duratele de prestare a serviciilor, acesta are obligaţia de a notifica acest lucru, în timp util, Achizitorului. Modificarea datei/perioadelor de prestare asumate în graficul de prestare se face cu acordul parţilor, prin act  adiţional.
16.4 - În afara cazului în care Achizitorul este de acord cu o prelungire a termenului de prestare a serviciilor, orice întârziere în îndeplinirea Contractului dă dreptul Achizitorului de a solicita penalităţi Pestatorului.

17. Ajustarea preţului contractului
17.1 - Preţul contractului este ferm și nu se ajustează.
 
18. Forța majoră
18.1 Forța majoră este constatată de o autoritate competentă.
18.2 Forța majoră exonerează părțile contractante de îndeplinirea obligațiilor asumate prin prezentul contract, pe toată perioada în care aceasta acționează. 
18.3 Îndeplinirea contractului va fi suspendată în perioada de acțiune a forței majore, dar fără a prejudicia drepturile ce li se cuveneau părților până la apariția acesteia. 
18.4 Partea contractantă care invocă forța majoră are obligația de a notifica celeilalte părți, imediat şi în mod complet, producerea acesteia şi să ia orice măsuri care îi stau la dispoziție în vederea limitării consecințelor. 
18.5 Partea contractantă care invocă forța majoră are obligația de a notifica celeilalte părți încetarea cauzei acesteia în maximum 15 zile de la încetare.
18.6  Dacă forța majoră acționează sau se estimează că va acționa o perioadă mai mare de 6 luni, fiecare parte va avea dreptul să notifice celeilalte părți încetarea de drept a prezentului contract, fără ca vreuna din părți să poată pretinde celeilalte daune-interese.


19. Soluţionarea litigiilor
19.1 - Achizitorul şi Prestatorul vor face toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legatură cu îndeplinirea Contractului.
19.2 - Dacă, după 15  zile de la începerea acestor tratative neoficiale, Achizitorul şi Prestatorul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze de către instanţele judecatoreşti din România, a căror competenţă teritorială va fi stabilită prin raportare la sediul Achizitorului.



20. Limba care guvernează Contractul
20.1 - Limba care guvernează Contractul este limba română.




21. Legea aplicabilă Contractului
21.1 - Contractul va fi interpretat conform legilor din România.

Parţile au înţeles să încheie astazi ............................  prezentul Contract în 2 (două) exemplare, din care 1 (unul) pentru Achizitor şi un exemplar pentru Prestator, ambele cu valoare juridica egala.

	                                       Achizitor
	Prestator

